Alegzandra/wili-2018-roplus huggingface dataset:
Zanen, Jean-Pierre et al., 1921. Étude sur l'alimentation de la ville de Wiltz en eau potable, avec raccordement facultatif des communes limitrophes (conduite d'eau projetée pour les Ardennes). Bulletin de la Société des naturalistes luxembourgeois, 31(1921), 57-72.[1]

De Film beschreift déi verschidde Sproochen, déi an der Groussregioun a verschiddene Kontexter geschwat ginn, a geet der Fro no, wat fir Sproochen ee schwätze kënne muss, fir eens ze ginn...

Den L2 Puppis ass en hallefregelméisseg verännerleche Stär a steet op enger Distanz vun 198 Liichtjoer vun eiser Äerd ewech. Seng Hellegkeet ännert iwwer en Zäitraum vu ronn 140 Deeg. Et ass e roude Stär mat der Spetralklass M3 III. Während dem Maximum ass hien opfälleg hell, am Minimum kann kann hien ënner gënschtege Siichtbedingungen just nach mat bloussem A gesinn ginn

Ausserdeem war an deem Joer och d'Feier vun den 30 Joer Folk-Clupp, de 26. Oktober am Sang a Klang am Pafendall an de 27. Oktober an der Kulturfabrik zu Esch.

d'Commune vu Paräis - Nom Stuerz vun der Monarchie huet sech d'Paräisser Municipalitéit zu engem Géigemouvement géint dAssemblée législative zesummefonnt.

Januar 754: De Poopst Étienne II. gëtt vum Pippin zu Quierzy empfaangen. Den Traité vu Quierzy gëtt ënerschriwwen, mat deem de Poopst d'Exarchat Ravenna kritt an de Kierchestaat gegrënnt gëtt (d'sougenannt Pippinesch Schenkung). Am Géigenzuch erkennt de Poopst d'karolengesch Dynastie un.

Bis 1809 gouf an der Abtei Béier gebraut. 1952 huet d'Brauerei Lootvoet d'Lizenz kaaft, fir Leffe-Béier kënnen ze produzéieren. Haut gehéiert d'Mark der InBev.

De Panamakanal ass e Kanal am Staat Panama (Mëttelamerika), deen de Pazifik mam Atlantik verbënnt, an deen de Schëffer de laange Wee ëm de Kap Hoorn erspuert.

D'Etta James, gebuer de 25. Januar 1938 zu Los Angeles, Kalifornien, als Jamesetta Hawkins a gestuerwen den 20. Januar 2012 zu Riverside, Kalifornien) war eng US-amerikanesch Rhythm-and-Blues-, Blues-, Gospel-, Rock-'n'-Roll- an Jazz-Sängerin.

Am Hierscht 1944, op Initiative vum André Allix, léiert de Georges Duby, de Lucien Febvre kennen, deen hien als faszinante Personnage zréckbehält. De Febvre sollt e weidere Mentor fir den Duby ginn, an him eng opposéiert Vue zu där vum Perrin, op d'Wëssenschaft ginn. De Febvre proposéiert him, datt et net dat wichtegst ass alles entziffert ze hunn. Dat wier onméiglech. Wat wierklech wichteg ass, ass d'Fräiheet an e méi groussen Horizont, mat enger méi breeder Vue op d'Saachen déi missten explizéiert ginn. Déi Vue bréngt him e point d'équilibre tëscht dem Febvre an dem Perrin senger Approche. "..entre la prudence et l'audace." Zu Paräis sinn et zwee Leit, déi him eng efficace Hëllef bréngen: Robert Mandrou an de Jacques le Goff. Fernand Braudel engersäits, versicht hie fir d'école des hautes études ze motivéieren. Paul Lemerle anerersäits well hie fir en Posten an der Sorbonne gewannen.

De M 47 ass ronn 1.800 Liichtjoer ewech. Hien ass mat bloussem A als niwwelege Fleck z'erkennen. Et handelt sech ëm e relativ jonke Stärekoup mat bloe Stären.
Den Hikaru Nakamura, jap. 中村光 Nakamura Hikaru, gebuer den 9. Dezember 1987 zu Hirakata, ass en US-amerikanesche Schachgroussmeeschter mat japanesche Wuerzelen an amtéierende Weltmeeschter am Chess960.

Déi däitsch Verlager, wou d'Bicher an Iwwersetzung erauskoumen, hunn alt vu Ghostwriteren, weider Bänn bei deene Serien, déi vill Succès haten, derbäischreiwe gelooss, oder Geschichten aus Serië mat manner Succès an Episoden aus där mat méi Succès ëmschreiwe gelooss.

De Canton de Lacaune ass eng fréier franséisch administrativ Andeelung am Arrondissement Castres, am Departement Tarn an der Regioun Occitanie.

Dëse Gebaierkomplex (dee, wéi säi Virgänger, de Spëtznumm Quatsch huet) ass vun den Architekte Robert Heintz-Sturm a Conny Lentz, dt-8 Planungsgruppe a Büro Bussmann & Haberer. De Concerts-Sall huet eng Westenfelder-Uergel.

d'Parlementer - ënner dem Ancien Régime waren d'Parlamenter Geriichtshäff, déi meeschtens a leschter Instanz zesummegeruff goufen. D'Parlementer waren och zoustänneg fir d'kinneklech Decisiounen z'enregistréieren a si haten de sougenannten Droit de remontrance, e Vetorecht géint eng kinneklech Decisioun.

de Comité provisoire exécutif - ënner der Leedung vum Danton, huet de Comité am August-September 1792 als Parallel-Gouvernement funktionéiert.

Nom Zweete Weltkrich ass d'Zuel vun de Schüler an d'Luucht gaangen, a schonn an der Mëtt vun den 1960er Jore gouf dovu geschwat, a méi grouss Raimlechkeeten ze plënneren, mä et sollt bis 1984 daueren, bis an dat neit Gebai um Geesseknäppchen geplënnert konnt ginn.

Duerch de westlechen Deel zitt sech d'Band vun der Mëllechstrooss, dofir fënnt een an der Puppis vill oppe Stärekéip, wéi z. B.: M46, M47 an de M93.

Henri Schumacher: Nie halbe Arbeit, nur ganze Arbeit - In dankbarer Erinnerung an Roger Diederich (1926 -2016) am Luxemburger Wort vum 29. Abrëll 2016, S. 85

D'Walmonarchie (mat dacks ageschränktem Kandidaten- a Wielerkrees) schéngt historesch méi al wéi d'Ierfmonarchie ze sinn, well si d'Gefor vun engem Biergerkrich bei der Ierffolleg erfollegräich méi kleng gemaach huet. Bis zu hirem Enn waren d'Kinnekräich Polen an d'Hellegt Réimescht Räich eng Walmonarchie. Elo sinn et nach Malaysia an d'Vereenegt Arabesch Emiraten.

Den Oscar Stumper huet Artikelen an nationalen an internationalen Zäitschrëfte publizéiert. Hien ass besonnesch bekannt als den Auteur vum Buch “Questions et exercices de logique formelle” (1. Oplo 1953, 2. Oplo 1959).

08. August: D'Decisioun fir d'Generalstänn zesummenzeruffe gëtt vum Loménie de Brienne getraff. D'Modalitéite mussen awer nach diskutéiert ginn.

D'Epoch vum Pleistozän oder vum Äiszäitalter ass déi zweetjéngst Period vum Neogen. Si huet virun 1,6 Millioune Joer ugefaangen an huet bis d'Epoch vum Holozän virun 11.500 Joer gedauert.

Si ass nom William Cavendish, 7. Duke of Devonshire, dem fréiere Kanzler vun der Universitéit, genannt (dofir och ufanks Devonshire Labor genannt) an als Undenken u säi berühmte Familljemember, den Experimentalphysiker Henry Cavendish. Den Numm hat den éischte Cavendish Professer James Clerk Maxwell verginn.
De Louis Charles Augustin Georges Trenet, gebuer den 18. Mee 1913 zu Narbonne a gestuerwen den 19. Februar 2001 zu Créteil, wa e franséischen Dichter Lidderschreiwer, Komponist a Sänger. Hien huet iwwer dausend Lidder geschriwwen, wouvun der eng jett, wéi La Mer, Y'a d'la joie, L'Âme des poètes, Boum !, Le Jardin extraordinaire oder Douce France zu de bekanntste franséische Lidder zielen.

Tëscht 1990 an 1999 war d'Colette Flesch General-Direktesch an der Europäescher Kommissioun, zoustänneg fir Kultur, Kommunikatioun a Sport, duerno fir den Iwwersetzerdéngscht.

Als Planemo (vum engleschen: planetary mass object, Objet vun enger Planéitemass) am weidere Sënn bezeechent een zanter dem Joer 2005 Objete enger Klass vun Himmelskierper, deenen hir ënnescht Gréisstegrenz doduerch definéiert ass, datt déi eege Gravitatioun grouss genuch ass, fir se an eng bal kugelfërmeg Gestalt ze zwéngen, an hir iewescht Grenz doduerch definéiert ass, datt d'Mass net duergeet, fir am Kär eng stellar Kärfusioun ze zünden (wéi bei deenen doduerch opliichtende Stären). Zu de Planemos gehéiere sou gréisser Mounden, Zwergplanéiten, Planéiten, Exoplanéiten a kleng Brong Zwergen.

Den Uwe Seeler, Ehrenspielführer vun der däitscher Nationalequipe, huet an 72 Lännermatcher tëscht 1954 an 1970 am Ganzen 43 Goler geschoss.

Dësen Artikel ass eng gekierzt Iwwersetzung vum Artikel "Black Sabbath" (ausgezeechent als exzellenten Artikel), an der Versioun vum 13. Mee 2015, aus der engleschsproocheger Wikipedia.

Wéi déi meescht Departementer gouf d'Eure-et-Loir an der Zäit vun der Franséischer Revolutioun gegrënnt, méi genee de 4. Mäerz 1790. Et gouf haaptsächlech aus Deeler vun der fréierer Provënz Orléanais an der Grofschaft Maine, mä och vun der Île-de-France (Drouais, Thimerais, dem Dall vun der Avre, Hurepoix) zesummegesat.

De Byrne hat 4 Parzellen, zesummen 23 Ar, gesteet fir ronderëm seng Villa e grousse Privatgaart unzeleeën. Den Terrain ass vum Boulevard Royal bis op de Boulevard Prince Henri (Prënzeréng) gaangen. D'Villa war als Miniaturschlass gebaut an den Interieur war eklektesch, also a verschiddene Stiler ageriicht. D'Dependance an d'Wunneng vum Gäertner louchen hannenaus, zur Säit vum Prënzeréng.

De Raymond Chandler iwwer den Dashiell Hammett: Den Hammett huet de Mord zréckbruecht bei déi Zort Leit, déi mat wierkleche Grënn ëmbréngen, an net nëmmen, fir dem Auteur eng Läich ze verschafen.

Den Alisson Ramses Becker, och dacks just als Alisson ernimmt, gebuer den 2. Oktober 1992 zu Novo Hamburgo am Bundesstaat Rio Grande do Sul, ass e brasilianesche Foussballspiller op der Golkipp-Positioun.Hien huet a senger Carrière ënner anerem fir den SC Internacional (2013–16), an zanter 2016 fir den italieneschen AS Roum gespillt. Zanter 2015 spillt den Alisson och fir déi brasilianesch Foussballnationalequipe.Hien ass de Brudder vum brasilianesch-däitsche Foussballspiller Muriel.

Echternach in Forschung und Literatur. Besprechungen und Hinweise; in: Echternacher Studien - Veröffentlichungen des Instituts für Echternach-Forschung / Études epternaciennes - Publications de l'Institut d'Echternach; Bd. II (1982); Lëtzeburg (Sankt-Paulus Druckerei); Ss. 87-115.
Den V5668 Sagittarii (oder V5668 Sgr) war eng Nova am Stärebild Sagittarius, déi Enn Mäerz November 2015 eng Hellegkeet vu 4,3m erreecht kritt hat.

D'Koptesch Kierch ass eng chrëschtlech Kierch vun Egypten mat ongeféier zéng Millioune Memberen a 40 Diëzesen. Kierchechef war zanter 1971 de Poopst Shenouda III.. Zanter 2012 ass et den Tawadros II..

Adamstown ass d'Haaptstad vum briteschen Iwwerséigebitt vun de Pitcairninselen an déi eenzeg Siidlung op den Inselen. Si läit am Nordoste vun der Haaptinsel Pitcairn.

Well sengem Papp Laios vun engem Orakel prophezeit ginn ass dat säi Jong hien enges Daags ëmbréngen a seng Fra Iokaste bestuede géif, huet en dem neigebuerenen Ödipus d'Féiss duerchstieche an zesumme banne an en duerno vun engem Hiert an de Bierger aussetze gelooss.

« La philosophie des formes symboliques dans le contexte », an Ernst Cassirer, collection « aus dem Däitschen » dirigéiert vum Françoise Lartillot, Paräis, L’Harmattan, 2003.

Um Bild am Buch vun 2002 steet de Bam fräi, an d'Plackett ass um Bam fixéiert. 2008 ass de Stamm mat engem Gitter ëmginn, un deem d'Plackett festgemaach ass: Arbre du Prince Jean.

D'Auvergne-Rhône-Alpes ass eng nei franséisch Regioun. Si ass 2014 mat enger Territorialreform duerch d'Fusioun vun de Regiounen Auvergne a Rhône-Alpes entstanen. Si gëtt eréischt no de Regionalwalen am Dezember 2015 aktiv.

De Canton de Saintonge Estuaire ass eng franséisch administrativ Andeelung am Arrondissement Saintes am Departement Charente-Maritime an der Regioun Nei-Aquitaine.

Zu Lëtzebuerg huet Greenpeace de 25. Oktober 2002 all 28 Bensinsstatioune vun der Firma Exxon Mobile e ganzen Dag laang blockéiert. Greenpeace gouf dofir de 5. Mäerz 2010 zu 91.000 Euro Schuedenersaz veruerteelt.An der Chamber ass kuerz no der Aktioun vum 25.10.2002 e Gesetzesprojet diskutéiert ginn, deen de Justizminister Luc Frieden virgeluecht hat, an dee sou Aktioune sollt ënner Strof stellen. Dëse Gesetzprojet mam Titel Projet de loi 5076, garantissant l'usage paisible du droit de propriété et la liberté de mouvement et portant introduction d'un nouvel article 442-1 au code pénal krut séier de Bäinumm Lex Greenpeace. En ass dunn awer, net zulescht wéinst staarke Protester, zréckgezu ginn, well en d'Streikrecht ze vill aschränke géif.

1657 gouf hien däneschen Offizéier an an de 1660er-Joren zum Kommandant vun der Festung Bergenhus an Norwegen ernannt. Zu Bergen, wéi och spéiderhin zu Fredrikstad, war hie responsabel fir de Bau an Ausbau vu militärstrategesche Festungen.

« Herbert Rosenfeld », am Dictionnaire des Sciences Humaines, dirigéiert vum Sylvie Mesure an Patrick Savidan, Paräis, Presses Universitaires de France, 2004.

No sengem Doud koum säin eelste Jong Saud ibn Abd al-Aziz op den Troun. Duerno koum säi Brudder Faisal drun (Kinnek vun 1964 bis zu sengem Doud 1975); dunn deem säin Hallefbrudder Chalid (1975 bis zu sengem Doud 1982), duerno en aneren Hallefbrudder, de Fahd (Kinnek 1982 bis zu sengem Doud 2005). Deem säin Nofolger war den Abdullah (Kinnek vun 2005 bis zu sengem Doud 2015), e Kand vun nach enger anerer Fra vum Abd al-Aziz, an zënter 2015 ass et dem säin Hallefbrudder Salman.
Black Sabbath ass eng englesch Rock- an Heavy-Metal-Band, déi 1968 vum Gittarist Tony Iommi, dem Bassist Geezer Butler, dem Sänger Ozzy Osbourne an dem Drummer Bill Ward gegrënnt gouf. Zënterhier hunn d'Membere vun der Band regelméisseg gewiesselt an nëmmen den Tony Iommi war permanent dobäi. Als Blues-Rock-Band gegrënnt huet si séier den Numm Black Sabbath ugeholl an ugefaangen, okkult Elementer mat Horror-inspiréierten Texter an déif gestëmmte Gittaren anzebannen. Trotzdeem huet Black Sabbath och Lidder geschriwwen, déi aner Theme behandelen, wéi zum Beispill sozial Instabilitéit, politesch Korruptioun, d'Gefore vun Drogemëssbrauch an apokalyptesch Prophezeiungen iwwer d'Schrecke vum Krich.

De belsche Kinnek Albert II. huet hie mat den Insignie vum Officier de l'Ordre de la Couronne du Royaume de Belgique a vum Officier de l'Ordre de Léopold II ausgezeechent an hien ass och vum Lëtzebuerger Staat mat den Insignie vum Chevalier de l'Ordre de la Couronne de Chêne a mat den Insignie vum Chevalier de l'Ordre de Mérite du Grand-Duché de Luxembourg geéiert ginn.

De Jean Racine, gebuer den 21. Dezember 1639 zu La Ferté-Milon a gestuerwen den 21. Abrëll 1699 zu Paräis, war e franséischen Theaterschrëftsteller. Hie gëtt, mam Molière an dem Corneille, zu de "groussen Dräi" vun der franséischer Literatur vum 17. Joerhonnert gezielt. De Racine huet haaptsächlech Tragedië geschriwwen, mä och eng Comédie (Les Plaideurs).

Als Pilot war hien un der Front am Éischte Weltkrich am Asaz a war do de 14. Juli 1917 vun engem feindleche Fliger ofgeschoss ginn, an ass zu Noviant-aux-Prés ofgestierzt.

Ëmweltfrëndlechkeet: och wann den Tram elektresch bedriwwe gëtt an de Stroum mat Pëtrol, Kuelen oder Atomkraaft produzéiert gëtt, belaascht en d'Ëmwelt sur place awer net. Ausserdeem gëtt Stroum zum Deel och vun ëmweltfrëndlechen Energiequelle produzéiert;

Hie gouf Member vun der Partei UDR (Union pour la défense de la République), déi sech méi spéit an RPR (Rassemblement pour la République) ëmbenannt huet. Während senger politescher Carrière war hie vun 1983 bis 1997 Buergermeeschter vun Épinal. Ënner dem Premierminister Jacques Chirac war e vun 1986 bis 1988 Minister fir Soziales an Aarbecht a vun 1993 bis 1997 President vun der Assemblée nationale. Vun 1997 bis 1999 war de Philippe Séguin President vum RPR. 2001 gouf den RPR an UMP ëmgedeeft an ideologesch méi "op" gemaach. Well de Séguin dës Ännerungen net guttgeheescht huet, ass hien net Member vun der UMP ginn. Bannent senger Partei huet hie virdrun enger europaskeptescher Fraktioun ugehéiert, déi ë. a. géint den Traité vu Maastricht war. Hie war zulescht President vun der franséischer Cour des comptes.

D'Form an d'Gréisste vun der RAMPA-Muff vum Typ B gi vun der DIN 7965 geregelt. D' RAMPA-Muff kann aus Stol, Messeng oder aus enger Aluminiumlegéierung gemaach sinn.

(Kollektiv - 14 Auteuren), Pierre-Théodore Verhaegen: L'homme, sa vie, sa légende - Bicentenaire d'une naissance ; Bréissel (Université libre de Bruxelles), 1996; 266 Säiten. Dépôt légal: D-1996-2032/1
Villa Elisabeth ass den Numm vun engem Gebai am Gronn an der Stad Lëtzebuerg. D'Villa läit am Berlinerwee, an der Kéier ënner der rue Mathias Hardt.

De Canton d'Axat war bis Mäerz 2015 eng franséisch administrativ Andeelung am Arrondissement Limoux, am Departement Aude an der Regioun Occitanie. Bei der Kantonalreform vun 2014 gouf de Kanton ofgeschaaft.

Nom Éischte Weltkrich huet d'Eemaischen, déi fir d'éischt aus dem Joer 1827 dokumentéiert ass, am Laf vun de Joren ëmmer manner Zoulaf fonnt.

Kuerz éier Black Sabbath am Summer 1998 sollt op Europatournée goen hat de Ward en Häerzinfarkt a gouf temporär duerch de fréieren Drummer Vinny Appice ersat. Fir d'US-Tournée ass de Ward erëmkomm. Nom Summer 1999 huet d'Band nees pauséiert an d'Museker hunn un eegene Projete geschafft. Den Tony Iommo huet säin éischten offizielle Soloalbum Iommi am Joer 2000 erausbruecht an den Osbourne huet un Down to Earth (2001) geschafft.

« Deuil et culpabilité », an Lectures d'une oeuvre: Le deuil impossible d'Alexander et Margarete Mitscherlich, Nantes, Éditions du Temps, 2004.

Den Oliver Bierhoff, Europameeschter vu 1996, huet a 70 Lännermatcher am Ganze 37-mol de Gol getraff. Dorënner huet hien an der EM-Finall 1996 mat sengem 2:1 - Gewënntreffer den éischte "Golden Gol" bei enger EM geschoss.

Mat 24 Joer ass hien zesumme mam Henri Vernet op Roum gaangen, wou e während 5 Joer Schüler vum Joseph Vernet, dem Grousspapp vum Horace Vernet war.

De Pierre Mores gouf den 20. Mäerz 1990, op Propositioun vum Staatsrot selwer, Member vum Staatsrot, wou hien an d'Plaz vum Edmond Reuter koum, deen den 12. Februar gestuerwe war. An der offiziéiser parteipolitescher Andeelung vun de Membere vun der Héijer Kierperschaft gouf hien der DP zougerechent. De 14. Januar 2000 gouf hie Vizepresident, an den 29. Abrëll 2003 President vum Staatsrot.Den 30. September 2007 huet hien d'Presidence vun der Privatbeamtepensiounskees an och déi vum Staatsrot, e puer Méint ier säi Mandat op en Enn komm wier, opginn, fir d'Nominatioun als Haffmarschall vum Grand-Duc Henri unzehuelen. Hien hat déi Funktioun vum 1. Oktober 2007 bis zu senger Pensioun am Mee 2013. Den 1. September 2013 huet de Pierre Bley, dee bis dohin Direkter vun der UEL war, d'Nofolleg ugetratt.

D'Band gouf 1968 am Quartier Aston an der englescher Stad Birmingham gegrënnt. Ufanks war si als Blues-Rock-Band geduecht an huet Polka Tulk Blues Band geheescht. Si huet sech awer séier an Earth ëmbenannt. Nodeems d'Museker erausfonnt hunn, datt et schonn eng aner Grupp mat deem Numm gouf, hu si am August 1969 den aktuellen Numm ugeholl. E kënnt vum Mario Bava sengem Film mam selwechten Numm aus dem Joer 1963.

NationaldivisiounMeeschter: 1927, 1962, 1971, 1990, 1991, 1992 (1912, 1914, 1915, 1916, 1917 als US Hollerich/Bouneweg)Coupe de LuxembourgPokalgewënner: 1947, 1959, 1963, 1964, 1969, 1970, 1986, 1989, 1991, 1996
E Bus (engl.: bidirectional universal switch; heiansdo och BUS ofgeleet vu Binary Unit System) ass am Beräich vun der Informatik e Begrëff, deen heefeg gebraucht gëtt, fir e Leitungssystem mat Steierungskomponenten ze bezeechnen, dat fir den Austausch vun Daten an/oder Energie tëscht potenziell méi wéi zwéi Participanten gebraucht gëtt. Bussystemer gëtt et an de Computere selwer, oder si gi gebraucht fir Computere mat Peripherieapparaten ze verbannen.

de Consulat - mam Coup d'État vum 18. an 19. Brumaire (9. November 1799), huet den Napoléon Bonaparte d'Muecht u sech gerappt, an den Directoire ass op en Enn gaangen.

Bei der Restauratioun koum eng Wiertschaft an déi ënnescht Lokaler, eng iwwerdeckt Terrass gouf op der Säit vun de Gleiser ugeluecht an d'Wunneng gouf an 2 Versammlungsraim fir Kënzeger Veräiner ëmgebaut.

Den Uerdinger hat eng Drockloftbrems vu Knorr (RV 453) mat Scheiwebremsen (op all Achs war eng Bremsscheif). D'Drockloft gouf vun engem Westinghouse-Kompresser, dee mat Käilrimmer vum Motor gedriwwe gouf, produzéiert. D'Handbrems huet och op d'Scheiwebrems gewierkt.

Den Abd al-Aziz ibn Saud, mam ganzen Numm Abd al-Aziz ibn Abd ar-Rahman ibn Faisal Al Saud (عبد العزيز بن عبد الرحمن بن فيصل آل سعود), gebuer ëm de 15. Januar 1876 zu Riad a gestuerwen den 9. November 1953 zu Ta'if, war deen éischte Kinnek vum moderne Saudi-Arabien.

De Memorial vum Massaker vu Baugnez: de 17. Dezember 1944, duerch d'SS, déi 84 amerikanesch Krichsprisonnéier ëmbruecht hunn, sollt ee besichen.

De Veräi gouf 1977 vum Guy Schons gegrënnt, deen 2 Joer virdrun och de Grënner vun der lëtzebuergescher Folk-Museksgrupp Dullemajik war. Déi Grënnung huet deemools engem Trend entsprach, deen och an den Nopeschlänner ganz staark war. A ville Stied an Europa si Veräiner mat ähnlechen Ziler gegrënnt ginn.

De Risenzackebarsch (Epinephelus lanceolatus) ass eng Barschaart, déi a Koralleriffer lieft. E ka bis zu 3 m laang a 400 kg schwéier ginn, an ass domat dee gréisste Knachefësch, deen et momentan gëtt.

De Moundkrater Goclenius läit um westleche Rand vum Mare Fecunditatis, südëstlech vum Krater Gutenberg an nërdlech vum Krater Magelhaens op der viischter Moundsäit.

1978: Fatto di sangue fra due uomini per causa di una vedova - si sospettano moventi politici vum Lina Wertmüller mam Sophia Loren a Giancarlo Giannini

Dem grousse Public war de René Steichen an där Zäit duerch d'Emissioun Super Juke Box bekannt, déi vum André Torrent moderéiert gouf, a wou de Steichen riets am Bild souz, d'Schibere vum Mëschpult ze bedéngen, an heiansdo frëndlech an d'Kamera ze laachen.

De Niépces hat seng Experimenter schonn 1811 ugefaangen. Eng éischt liichtbestänneg heliographesch Kopie vun engem graphesche Blat huet hien 1822 fabrizéiert. D'Experiment vun 1826 gëllt als eigentlech Gebuertsstonn vun der Fotografie, well et dem Niépce fir d'éischt gelongen ass, mat der Kamera dauerhaft fotografesch Biller ze maachen. De Niépce huet vun 1829 u mam Jacques Louis Daguerre zesummegeschafft. Als offiziellt Gebuertsjoer vun der Fotografie gëllt 1839 mat der ëffentlecher Presentatioun vum Daguerreotyp.
D'Argyre Planitia ass eng kreesfërmeg Déiffläch op der südlecher Hemisphär vum Planéit Mars. Argyre Planitia ass nom Hellas Planitia an dem Isidis Planitia dat drëttgréisst Aschlagbecken um Mars.

Krasnojarsk (Красноярск) ass d'Haaptstad vun der Regioun Krasnojarsk a Sibirien, Russland. Si läit um Floss Jenissei souwéi un der Transsibirescher Eisebunn. Mat bal enger Millioun Awunner (Stand 2009) ass et déi drëttgréisste Stad a Sibiren, no Nowosibirsk an Omsk.

Avant que Charles, roi de France, ne passât en Italie, cette province était sous l'empire du pape, des Vénitiens, du roi de Naples, du duc de Milan et des Florentins. Ces potentats devaient avoir deux soucis principaux: l'un, qu'un étranger n'entrât pas en armes en Italie, l'autre, qu'aucun d'entre eux n'agrandît son état. Ceux dont on se souciait le plus étaient le pape et les Vénitiens.D'Kinnekräich Italien, wat nom Enn vum karolengesche Räich entstane war, ass schonn am 10. Joerhonnert ënner d'Virherrschaft vum däitsche Keeser Otto I. geroden. An dësem däitsch-italienesche Groussräich hu sech de Poopst an de Keeser ëm d'Virherrschaft gestridden. Dës Streidereien hunn an den italienesche Gemengen de Géigesaz tëscht Ghibellinen a Guelfen zur Folleg gehat. No an no hu sech déi italienesch Stadstaate vun der Virherrschaft vum Hellege Réimesche Räich lassgerappt, sinn duerno awer duerch Kämpf tëscht verschiddenen Adelsfamilljen ënner d'Herrschaft vun eenzele Fürste geroden. Dës Fürsten hu versicht, hir Muecht an hiren Aflossberäich duerch Sëldnerarméien (Condottieri) z'erweideren. Déi Entwécklung huet sech bis zum Fridde vu Lodi (1454) konsolidéiert, dee versicht huet, e Gläichgewiicht (wann och labil) tëscht den onofhängegen italienesche Staaten ze schafen.

An deene leschte Jore beschäftegt hie sech virun allem mam Afloss vun de moderne Kommunikatiounstechnologien op d'Fotografie, mä och op eis Perceptioun am Allgemengen.

Routine ass e lëtzebuergesche Kuerzfilm vun der Saesa Kiyokawa. E koum de 25. Dezember 2009 als Virfilm vu Soul Kitchen zu Lëtzebuerg eraus.

De Jean Dumont war Grënnungsmember vum Institut Grand-Ducal, section linguistique de folklore et de toponymie an huet ë. a. an der Zäitschrëft T'Hémecht an an der Revue Trimestrielle d'études linguistiques, folkloriques et toponymiques vum IGD d'Resultater vu senge Recherchë publizéiert.

Nordwestlech läit e Gruefsystem, deen iwwer 240 km laange Rimae Goclenius. De Krater ass gezeechent vu ville Rillen an ass 72 km × 54 km grouss. Datt en etlech Rillen an der Ëmgéigend de Krater iwwerlageren, léisst drop schléissen, datt de Goclenius méi al ass wéi d'Strukture ronderëm.

De 25. Abrëll 1935 gouf hien zum Titularbëschof vun Tinum a Koadjutor vum Bistum Lëtzebuerg ernannt. Tinum ass den Numm vun enger fréierer Diözes an Dalmatien, déi et scho laang net méi gëtt. Den Titel Titularbëschof ass en Éierentitel, dee keng Funktioun mat sech bréngt. Et ass de Brauch, datt dësen Éierentitel mam Numm vun enger fréierer Diözes verbonne gëtt.
An der Stad gëtt et méi enk, an d'Verkéiersstréim lafen anescht: et kënnt ee vun der Neipuert duerch d'Stad iwwer d'al Bréck op d'Gare. Nei Stroosse verbannen d'Industrie mam Zuch. Tëscht der Rue de l'ancien Athénée, dem haitege Boulevard Roosevelt, der Ënneschtgaass an der Dräikinneksgaass entsteet, do wou haut e stater Hotel steet, en éischte neie Quartier, an dat 1864, zu Festungszäiten. Well ronderëm d'Gare aus militairesche Grënn net huet däerfe gebaut ginn, kann ee soen, datt dat deen éischte garer Quartier war.

Doriwwer eraus ass de Service de renseignement domat beoptraagt, d'Sécherheet vun de klassifizéierten Dokumenter ze sécheren a fir d'Sécherheetsermëttlungen duerchzeféieren, déi vum Gesetz virgesi sinn oder déi duerch internationaalt Recht ofgeleet sinn.

Den Numm geet op déi griichesch Mythologie zréck: Atlantis thalassa (Griichesch: Aτλαντiς θάλασσα; lu.: "Mier vum Atlas"), déi sech déi éischt Kéier beim Herodot fënnt (Hdt. I 202,4), hunn d'Griichen d'Mier déisäit vun de sougenannte Saile vum Herakles, d. h. westlech vun der Strooss vu Gibraltar, genannt.

De Canton de Pontault-Combault ass eng franséisch administrativ Andeelung am Arrondissement Torcy, Departement Seine-et-Marne an der Île-de-France.

Superdupont (Szeanrio) mam Jacques Lob dono mam Lefred-Thouron), mam Alexis, Solé et al. (Zeencnungen), Audie, coll. « Fluide glacial », 6 volumes, 1979-2008.

De Canton de Saint-Félicien war bis Mäerz 2015 eng franséisch administrativ Andeelung am Arrondissement Tournon-sur-Rhône, am Departement Ardèche an der Regioun Auvergne-Rhône-Alpes. Bei der Kantonalreform vun 2014 gouf de Kanton ofgeschaaft.

An dëser Lëscht vun den nationale Monumenter an der Gemeng Luerenzweiler sinn all national Monumenter opgezielt, déi an der lëtzebuergescher Gemeng Luerenzweiler ze fanne sinn (Stand: 2. November 2017).

Ost Riding vu Yorkshire ass eng onofhängeg Grofschaft vun der Kategorie Unitary Authority am Norde vun England. Als Riding huet ee fréier eng Ënnerandeelung vun der traditioneller Grofschaft Yorkshire genannt. Haut besteet awer nëmmen nach den Ost Riding als administrativ Eenheet.

Zu Lëtzebuerg ginn et vill Kulturzentren, déi dacks an ëffentlecher Hand sinn an de Gemenge gehéieren. Et ginn och Kulturzentren, déi vun aneren Institutiounen oder Veräiner bedriwwe ginn, z.B. fir bestëmmte Sprooch- oder Kulturraim ofzedecken, wéi de Centro Cultural Português no Luxemburgo oder de Centre culturel A.S. Pouchkine.

Kattae verbrénge vill Zäit um Buedem am Géigesaz zu deenen anere Lemurenaarten. Si hunn e lange geréngelte Schwanz deen tëscht 56 an 63 cm laang ass. Hire Kierper ass tëscht 39 a 46 cm laang a si weien tëscht 2,5 an 3,5 kg.

Les premières métapsychologies de Freud. Montréal, Éditions Liber, Kollektioun « Voix Psychanalytiques », dirigéiert vum Michel Peterson, 2010. (Buchbeschreiwung)
Schonn am Juni 1970 si si zréck an de Studio gaangen fir den zweeten Album opzehuelen. Deen hätt sollen War Pigs heeschen a war kritesch géigeniwwer dem Vietnam-Krich, mä de Museklabel huet den Titel a Paranoid ëmgeännert. D'Leadsingle mam selwechten Titel gouf a leschter Minutt am Musekstudio geschriwwen an am September 1970 verëffentlecht. Si huet Plaz 4 an de briteschen Charts erreecht an ass domat deen eenzegen Top-10-Hitt vun der Grupp. Och haut nach gehéiert et zu der Band hire bekannteste Lidder. Den Album gouf am Oktober publizéiert an mam Erfolleg vun der Single huet och deen et op déi éischt Plaz gepackt.

De Jacques Meyers, gebuer den 12. September 1862 zu Bungeref a gestuerwen den 8. Juli 1916 an der Stad Lëtzebuerg, war e lëtzebuergesche Geeschtlechen an Auteur.

Franz Beckenbauer, de Weltmeeschter vun 1974 a fréieren Teamchef huet tëscht dem 26. September 1965 an dem 23. Februar 1977 am Ganzen an 103 Lännermatcher fir déi däitsch Faarwe gespillt.

Et sinn Eenzelgänger, déi a Revéiere liewen an dës verdeedegen. Et si Fleeschfrësser, déi sech haaptsächlech vuKriibsdéieren, virun allem Langusten, a Fësch ernieren. Heiansdo friessen se och kleng Mierschildkröten a kleng Haien.

Khinalug (Khinalugesch: Kətş, Aserbaidschanesch: Xınalıq; och als Khanaluka, Khanalyk, Khinalykh, oder Khynalyk erëmginn) ass den Numm vun engem Duerf a vun enger Gemeng am Kaukasus. D'Gemeng läit an de Bierger vum Grousse Kaukasus, am Quba Rayon nërdlech vun der Stad Quba an Aserbaidschan, a besteet hautesdaags aus den Dierfer Khinalug and Qalayxudat.

"Geschicht" bezeechent all d'Perioden, déi eis duerch schrëftlech Spure bekannt sinn, déi Periode, fir déi mir keng schrëftlech Quellen hunn, sinn d'Virgeschicht oder d'Protogeschicht.

Den 10. Mee 1916 steet an der britescher Press den Doud vum Spioun Edgar Brodie. A Wierklechkeet ass hien awer net gestuerwen, ënner neiem Numm Richard Ashenden gëtt hien an d'Schwäiz geschéckt fir do e feindleche Spioun aus dem Wee ze raumen...

Kricher vun der Vendée a Kricher vun de Chouans - Monarchistesch a kathoulesch Revolte vun der Landbevëlkerung am Weste vu Frankräich vum Joer III bis zum Joer VI (1793 - 1796). Méi Informatioun doriwwer am Artikel: Koalitiounskricher

D'Missioun hat als Virbereedung fir déi mëll Landung vun Chang'e-3 am Joer 2013 gedéngt. Am Dezember 2012 hat d'Sond Chang'e-2 den Asteroid (4179) Toutatis erreecht.

Bis zu der Christianiséierung vun Europa ass hei meeschtens eng Form vun der Walmonarchie ze fannen. Germanesch souwéi keltesch Stämm hunn hir Häuptlingen, déi zwar an der Regel aus de mächtegen an aflossräiche Familljeclanen kommen, awer keng automatesch Ierffolleg kennen. Beim Doud vun engem Häuptling gouf einfach en neien duerch verschidde Ritualer (Thing, Schëlderhiewung) gewielt oder proklaméiert. Och wann een Uféierer d'Kinneksheel verlooss hat, gouf en einfach duerch en neien ersat. An der sächsescher Uerdnung gouf souguer nëmme fir d'Zäit vun engem Krich oder engem Feldzuch en Herzog gewielt, deen nom Enn vum Krich nees zu engem einfache Fräie ginn ass. Eng aner Herrschaft gouf vun de fréiere Baueren net unerkannt.
Den (26375) 1999 DE9 ass en transneptuneschen Objet, deen den 20. Februar 1999 vum Jane Luu an dem Chad Trujillo um Kitt Peak-Observatoire entdeckt gouf.

Nom 1. Weltkrich gouf vum Hellege Stull eng Diözes Malmedy fir d'Gebidder geschaaft, déi bis ewell zum Bistum Köln gehéiert haten. Sou gouf d'Parkierch vu Malmedy zur Kathedral erhuewen. Déi nei Diözes ënnerstoung dem Bëschof vu Léck. 1925 ass dës nei Diözes allerdéngs ofgeschaaft ginn; d'Gebitt dovun ass bei d'Bistum Léck geschloë ginn. Zu Malmedy nennen awer vill Leit hir Kierch nach ëmmer "Kathedral".

D'Fusioun gouf am Juli 2010 an engem Referendum vun enger Majoritéit vu 77 % vun de Wieler guttgeheescht, an duerch d'Fusiounsgesetz vum 24. Mee 2011 konsolidéiert.

Hie gouf staark kritiséiert, well hien am Zweete Weltkrich keng ëffentlech Stellungnam géint déi ënner der Zivilverwaltung vum Gustav Simon getraffe Moossname virgedroen huet. Hien ass sech bewosst, als der große Schweiger, déi lescht Autoritéit am Land iwwereg bliwwen ze sinn. Am Film Der neunte Tag, iwwer d'KZ-Erliefnesser vum Abbé Jean Bernard, gëtt dës Haltung vum Bëschof Philippe, dee mat de Lëtzebuerger leit, illustréiert: Hie protestéiert géint d'Nazien andeems hien d'Klacke laude léisst. Zanter 1941 verschlëmmert sech seng Krankheet.

Uganks 1941 hat den Emile Maar, éischt Kontakter mat der PI-Men opgeholl, wou en direkt als Passeur an der Section Evasion gehollef huet, Flüchtlingen a Frankräich anzeschleisen. Bis Mäerz 1942 hat e vill geheim Grenziwwergäng erméiglecht.

De Canton de Bidache ass eng fréier franséisch administrativ Andeelung am Arrondissement Bayonne, am Departement Pyrénées-Atlantiques an der Regioun Nei-Aquitaine.

Do gouf hien de 7. September 1942 während der Mass verhaft, well hie Parachutiste verstoppt hat, an hie koum an d'Aarbechtslager op Esterwegen. Vun do aus koum en den 13. Mee 1943 an eent vun den Aarbechtlager an der Géigend vun Hameln. De 27. Abrëll 1944 koum en dunn op Gross-Strelitz, an den 30. Oktober dat Joer op Gross-Rosen, wou hien ënner der N° 81.809 agedroe war.

No him ass den Chippendale-Stil benannt. Dorënner versteet een englesch Schreiw- a Sëtzmiwwelen, déi meeschtens aus Mahagoniholz gemaach sinn a mat Vergoldungen a Japanlack dekoréiert sinn. Dobäi gi Motiver aus dem Rokoko, der Gotik oder chinesesch Elementer gebraucht.

Den 30. August 1969 hu si hiren éischte Concert mat dem neien Numm gespillt. De Museklabel Philips Records huet d'Band am November ënner Kontrakt geholl a si huet am Januar 1970 hir éischt Single Evil Woman eraus bruecht. D'Lidd huet et net an d'Charts gepackt, mä d'Grupp hat am Oktober 1969 zwee Deeg laang e Musekstudio zur Verfügung gestallt kritt fir hiren Debutalbum opzehuelen. Deen hat deselwechten Numm wéi d'Band an ass Freides den 13. Februar 1970 erauskomm. En huet et bis op déi aacht Plaz an de briteschen Albumcharts gepackt.

« Alexander Mitscherlich: Étapes d'une vie », an Lectures d'une oeuvre: Le deuil impossible d'Alexander et Margarete Mitscherlich, Nantes, Éditions du Temps, 2004.
Am Summer 1884 waren déi 300 eenzel Kofferplacken, aus deenen d'Monument zesummegesat war, fäerdeg, an et konnt zerluecht an an 200 Këschte verpaakt an Amerika geschéckt ginn, wou et op der Liberty Island opgeriicht an den 28. Oktober 1886 ageweit gouf. Am Ufank housch et nach Barholdi Statue. Et ginn zu Paräis (ë. a. am Jardin du Luxembourg an op der Île des Cygnes), zu Colmar an zu Los Angeles méi kleng Modeller, respektiv Kopië vun der Statu.

Déi zéng Autoraile, déi 1951 a Betrib geholl goufe, kruten d'CFL-Nummeren Z 151 bis Z 160 an d'Remorquen Z 1051 bis Z 1060.Nodeem datt d'Z 155 de 5. Februar 1955 en Accident zu Béiwen-Atert hat, gouf si 1956 duerch d'Z 161 ersat.

Den HIP 11915 ass e Gielen Zwerg am Stärebild Cetus. Hie läit ronn 186 Liichtjoer vun eiser Sonn ewech. Hien huet bal déiselwecht Mass, Temperatur, a Metallizitéit souwéi e vergläichbaren Alter wéi eis Sonn an ass dofir e sougenannte Sonnenzwilling. 2015 gouf d'Entdeckung vun engem jupitergroussen Exoplanéit ëm dëse Stär publizéiert.

Den NGC 4618 ass eng Balkespiralgalaxis, déi ronn 31 Millioune Liichtjoer vun der Äerd ewech ass. Den NGC 4618 mécht mat der NGC 4625 eng interaktiv Koppel.

78 % vun alle Monumenter erënneren u lëtzebuergesch Krichsaffer. Vun 1945 bis an d'1970er goufe praktesch an all Gemeng sou Monumenter, meeschtens no bei der Kierch oder dem Kierfecht, opgeriicht. Et gouf an deene meeschte Fäll keen Ënnerscheed gemaach tëscht Zivilaffer, Zwangsrekrutéiert, déi an däitscher Uniform un der Front gefall sinn, Refractairen, oder Resistenzler. 1994/95, fir de 50. Anniversaire vun der Ardennenoffensiv, sinn eng Rëtsch Monumenter derbäikomm.

Am September 2014 huet den Ozzy Osbourne enger Metal-Zäitschrëft erzielt, Black Sabbath géif Ufank 2015 ufänken un engem neien Album ze schaffen.

De Mimmo Palmara, gebuer als Domenico Palmara de 25. Juli 1928 zu Cagliari a gestuerwen den 10. Juni 2016 zu Roum, war en italienesche Schauspiller a Synchronspriecher. En huet an iwwer 70 Filmer matgespillt. An de 60er Joren huet hie virun allem a Westernfilmer matgespillt, ënner dem englesche Pseudonym Dick Palmer.

D'Antennegalaxië sinn eng Koppel staark interaktiv Galaxien am Stärebild Corvus. D'Koppel besteet aus den zwou Galaxien NGC 4038 an NGC 4039.

De Raccordement vun der Stad Lëtzebuerg un den Zuch bréngt eng grouss Evolutioun mat sech. Bis duer huet d'Uewerstad wéi eng Saakgaass funktionéiert. Et koum een duerch d'Neipuert eran a goung och do nees eraus, ausser et ass een duerch d'Ënnerstied komm. Elo gi d'Viadukte gebaut, dorënner d'Al Bréck déi d'Uewerstad un d'Gare uschliésst, déi "sous le contrôle des canons " gebaut gouf.

30. Abrëll: Zu Versailles gëtt d'Société des amis de la Constitution gegrënnt. Opstand zu Marseille bei dem e Kommandant vun engem Fort ëm d'Liewe kënnt.
An enger konstitutioneller Monarchie ass d'Muecht vum Monarch net méi absolut, mä vun enger Konstitutioun geregelt. D'Regierung gëtt awer weiderhi vum Monarch an net vun enger Volleksvertriedung bestëmmt. E Beispill heifir ass dat Däitscht Keeserräich vun 1871 bis 1918. D'Fürstentum Liechtenstein dogéint ass eng konstitutionell Ierfmonarchie op demokratesch-parlamentarescher Grondlag, wou d'Regierung vum Parlament (Landtag) bestëmmt a just vum Fürst ernannt gëtt. Kuckt och den Haaptartikel Konstitutionell Monarchie

Op de Wellblechbuedem koum fir d'éischt eng Isolatiounsschicht, duerno eng Späerholzplack an da Lino. D'Säitewänn waren aus Späerholztafelen aus poléiertem Limbaholz, de Plafong aus Späerholzplacken. D'Fënstere waren aus Spigelglas. Op den zwou Längssäite war e Gepäcknetz. Déi zwou Diere waren zweefligeleg a si vun Hand op an zougemaach ginn. Als Sëtzer goufe gepolstert Bänke mat schwenkbare Récker agebaut. Doduerch konnt een d'Récker ëmklappen sou datt een ëmmer a Faartrichtung konnt sëtzen. Et waren 41 fest Sëtzplazen an 2-mol 3 Klappsëtzer agebaut, a 26 Stéiplaze virgesinn. An all Won war e WC vun nëmmen 1,10 x 0,80 Meter. D'Kabinn ass duerch eng Killwaasserheizung gehëtzt ginn. Op all Enn vun der Kabinn war e Sëtz fir de Maschinist, deen ëm 180° Grad konnt gedréint ginn an doduerch och als Passagéiersëtz konnt profitéiert ginn.

Ënner hinne sinn dem Duby seng Patronen: André Alix, Jean Déniau a Charles-Edmond Perrin.Déi dräi Leit hunn zu verschiddene Momenter dem Duby säin akademescht Liewe mat forméiert. Nodeem déi franséisch Republik retabléiert gouf, huet den André Alix entscheet en Assistentsposte beim Jean Déniau ze kreéieren. Dee Choix, d'Absolventen als Assistenten unzestellen, verhëlleft deenen hir Recherchen an engem méi adaptéierte Beräich kënnen duerchzeféieren. Sou zum Beispill, hunn vun deem Ament un, d'Assistensproffen eng besser Méiglechkeet a méi Fräiheet, fir hir Recherchen ze maachen.

d'Distanz vun der Quell a Parsec.D'Extinktioun an Ofhängegkeet vun der Wellelängt gëtt als Extinktiounsbou duergestallt (kuckt Bild). Am optesche Beräich (vgl. UBV-System) variéiert d'Extinktioun nëmme wéineg, ass awer net konstant: de bloen Deel gëtt méi staark absorbéiert/gestreet wéi de rouden Deel. Dat féiert dozou, datt am Ufank wäisst Liicht duerch d'interstellar Extinktioun net nëmmen ofgeschwächt, mä och roudelzeg verfierft gëtt. Am Infrarout- a Radiowelle-Beräich (lénksen Deel vum Diagramm) ass déi interstellar Extinktioun ganz kleng, d. h. an deene Spektralberäicher kann een (z. B. de galakteschen Zentrum) zimlech ongestéiert observéieren. Am héichenergetesche Spektrum wiisst d'Extinktioun dogéint staark.

D'Villa gouf Enn vun den 1870er Jore vum belschen Architekt Victor Besme fir den ireschen Ingenieur Thomas Byrne entworf. De Byrne war deemools op Lëtzebuerg komm fir beim Bau vu verschiddene Brécken op der Eisebunnsstreck Lëtzebuerg-Ëlwen ze hëllefen.
1940 huet si sech zu Washington néiergelooss a kuerz duerno hire Virnumm a Perle ëmgeännert, e Virnumm deen dacks, wéi dat och iertemlecherweis zu Lëtzebuerg geschitt ass, als Pearl geschriwwe gouf. Schonn ier se zu Washington D.C. gewunnt huet, ass si duerch hir Kontakter mat den amerikanesche Politiker, a besonnesch duerch hir grandios Partien an Empfäng ëmmer méi an de Mëttelpunkt getratt an huet grousse politeschen Afloss kritt. Am Ufank stoung si de Republikaner méi no, mä ass schonn 1940 ëmgeschwongen an huet 1948 dem Demokrat Harry Truman seng Presidentschaftscampagne generéis matfinanzéiert. Als Merci huet den Truman, wéi e President gouf, si dunn op Lëtzebuerg als Ambassadrice geschéckt, als éischt Ambassadrice zu Lëtzebuerg nom Zweete Weltkrich, well bis 1949 war déi amerikanesch Ambassade zu Bréissel och fir Lëtzebuerg zoustänneg.

Si war déi Eelst vum Brontë-Gesëschters, déi et an den Erwuessenenalter gepackt hunn, nieft der Anne der Emily an dem Patrick Branwell, déi och Schrëftsteller waren, an déi alle véier zu de Klassiker vun der engleschsproocheger Literatur gehéieren.

De Carlo Ludovico Bragaglia gebuer den 8. Juli 1894 zu Frosinone a gestuerwen de 4. Januar 1998 am Alter vun 103 Joer zu Capri war en italienesche Filmregisseur an Dréibuchauteur.

Quierzy (fréier Cariciacum, Carisiacum, Charisagum, Karisiacum) ass eng franséisch Gemeng am Departement Aisne an der Regioun Hauts-de-France. Se läit un den Uwänner vun der Oise tëscht Noyon a Chauny, a war eng al Kinneksstad. Haut ass et just nach e rouegt Dierfche mat 346 Awunner (1999).

« La magie de Lacan. Une critique des mathématiques lacaniennes », an Éthique et épistémologie, Actes du colloque sur les Impostures Intellectuelles, Paräis, L’Harmattan, collection « Épistémologie et philosophie des sciences », dirigéiert vum Angèle Kremer-Marietti, 2001.

Obwalden grenzt am Nordosten un de Vierwaldstätterséi, am Norden an Nordwesten un de Kanton Luzern, am Süden un de Kanton Bern. Am ëstlechen Deel gëtt op der ganzer Längt vun Nidwalden duerchgeschnidden. Doduerch gëtt en Deel eng Exklav déi vun Nidwalden am Westen, dem Kanton Uri am Osten, a vum Kanton Bern am Süden agegrenzt gëtt.

Am Mee 1831, wéi d'Situatioun vum Status vu Lëtzebuerg alles anescht wéi kloer war, waren d'Actionnaire vun der Société du Luxembourg dunn net méi bereet, hir Sue fräizeginn; d'Aarbechten hunn, nodeem 1130 Meter Tunnel gebaut gi war, stall gehalen. Wéi 1839 d'Grenz tëscht der Belsch a Lëtzebuerg fir zerguttst festgeluecht war, ass de Projet definitiv fale gelooss ginn.

1928 huet de Professer Raubenheimer fir d'éischt Extrakter aus Arnika, Belladonna a Capsicum an enger Heel-Plooschter verschafft. Duerch d'Planze-Wierkstoffer kënnt et zu enger besserer Duerchbluddung vun der Haut an hëlleft doduerch z. B. bei engem Hexeschoss, Muskelverspanungen oder rheumateschen Erkrankungen.

D'Société du Luxembourg huet am Juli 1827 vum Hollännesche Staat fir ëmmer d'Konzessioun kritt, de Kanal z'exploitéieren, allerdéngs ënner der Bedingung, datt en a 5 Joer sollt fäerdeg sinn. Kuerz drop goungen d'Aarbechten un.
De Michel Malherbe, gebuer de 16. Dezember 1957 zu Sprimont, ass e lëtzebuergesche Politiker (DP) a fréiere Sportler. Hien ass zënter dem 1. Februar 2016 Buergermeeschter vun der Gemeng Miersch.

6051 - Rapport d'activités de la Commission de contrôle parlementaire conformément à l'article 15(8) de la loi du 15 juin 2004 portant organisation du Service de Renseignement de l'Etat - Année 2008

1988 - L'Histoire de Paris par la peinture (en collaboration avec Guy Lobrichon) (Belfond) 1988 - Mâle Moyen Âge: De l'amour et autres essais (Flammarion)

De Bau vun der Buerg Berwart léisst sech op d'Joer 1280 zréckdatéieren. Well déi Géigend zimlech suppeg ass, war se gutt gëeegent, fir op dëser Plaz eng Waasserbuerg ze bauen. Hire strategesche Wäert hat se duerch hir Lag no op der Grenz tëscht de Grofschafte Bar a Lëtzebuerg. D'Famill Berwart gouf eng éischt Kéier 1292 ernimmt. Si blouf bis 1397 zu Esch, duerno gouf hir Herrschaft aneschtwuers verierft. D'Schlass huet awer weiderhin hiren Numm behalen.

Zweetens bezeechent de Begrëff Agnostizismus erkenntnestheoretesch Léieren, déi d'Erkennbarkeet vun der Welt am grousse Ganzen oder a wichtege Beräicher bezweifelen.

Wéi et ëmmer méi schwéier gouf d'Fluchtweeër z'organiséieren, huet misse gehandelt ginn. Den Emile Maar ass do op d'Iddi komm, de Refractairen ënner dem Buedem eng Stopp ze ginn, an zwar an der wäitleefeger Galerie Hondsbësch. Sou war den Emile den Initiator vum Nidderkuerer Hondsbësch-Bunker, an deem spéider iwwer 122 Refractairë verstoppt waren.

Well eng erfollegräich Carrière eréischt iwwer d'Thesen op der Sorbonne ka lancéiert ginn, huet de Jacques Déniau, de Charles-Edmond Perrin gefrot dem Duby seng Thesen z'ënnerstëtzen. De Charles-Edmond Perrin sollt eng wichteg Stäip am Duby senger Aarbecht ginn. Hie vermëttelt him d'Wichtegkeet vun enger acharnéierter Recherche. Den Duby léiert sou, datt e wëssenschaftlech Schaffen, ouni eng skrupuléis Recherche, net ka funktionéieren. Während siwe Joer schafft hien u senger Thes fir se 1953 fäerdegzestellen: La Société aux XIe et XIIe siècles dans la région mâconnaise.1950 gëtt hie Chargé d'enseignement zu Besançon, wou et him gutt gefält. Mä an der Tëschenzäit gëtt eng Plaz als Médiéviste zu Aix-en-Provence fräi, déi him säi Jugenddram vum Süde sollt erfëllen: "Lyon c'était l'ennui. Aix, le plaisir"

Greenpeace huet 1999 d'Société Cooperative Greenpeace Energy gegrënnt, déi mëttlerweil zirka 11.000 Memberen huet. Greenpeace Energy verkeeft Stroum aus erneierbaren Energiequellen un ongeféier 50.000 Clienten. D'Form vun der Sociétéit mécht Greenpeace Energy onofhängeg vu Banken.

Den duerchschnëttleche Salzgehalt vum Atlanteschen Ozean läit bei zirka 3,54 %, während en am Pazifik bei 3,45 % an am Indeschen Ozean bei 3,48 % läit.

Mam Traité goufen d'Exekutiv-Strukturen, déi duerch den EWG-Vertrag, de CECA-Vertrag an den Euratom-Vertrag agesat gi waren, fusionéiert. Zu där Zäit gouf et schonn e gemeinsame Geriichtshaff an e gemeinsamt Parlament.

Den ESO 456-67 ass e planetareschen Niwwel deen op enger Distanz vun 10.000 Liichtjoer am Stärebild Sagittarius läit. Den Niwwel gouf am Joer 1946 vum Astronom Rudolph Minkowski entdeckt.
De Gerd Müller ass mat 68 Goler aus 62 Lännermatcher bis haut Rekordbuteur vun der däitscher Foussballnationalequipe. Och an der Foussball-Bundesliga steet hie mat 365 Goler fir den FC Bayern München ongeschloen un der Spëtzt vun der Torjäger-Lëscht. Seng 14 Goler bei de Weltmeeschterschaften 1970 (zéng Goler) an 1974 (véier Goler) maachen hien dobäi nach zum erfollegräichsten WM-Buteur vun der Geschicht.

Blà, Blä, Blá ass e lëtzebuergeschen Documentaire vum Donato Rotunno. En hat den 22. Mäerz 2011 Avant-Première, a gouf den 28. Mee 2011 op France 3 gewisen.

Déi drëtt Phas vun den Aarbechte krut de 24. Abrëll 2012 gréng Luucht an der Chamber. Dofir waren 138 Milliounen Euro virgesinn; fir déi zwou éischt Phase waren 2005 an 2008 am Ganzen 191,5 Millioune gestëmmt ginn. Zesumme kaschten déi eppes iwwer 2 km op Lëtzebuerger Säit deemno eng 330 Milliounen Euro.

Fir de Film Secret Passage gouf op der Lentille Terre Rouge zu Esch-Uelzecht vun enger 300 Handwierker an Aarbechter bannent 6 Méint eng méi wéi 6 ha grouss Kuliss an Originalgréisst vu Veneedeg am 15. Joerhonnert opgebaut, inklusiv de Kanäl, deenen hir dausende vu Meter-Kibb Waasser mat Liewensmëttelfaarf gréng gefierft goufen, fir echt auszegesinn. D'Käschte vun där Kuliss goufen op 5 Milliounen Dollar geschat. Gedréit gouf am Summer 2001, am September (an e puermol duerno) gouf de Set fir de Public opgemaach.

An d'Liewe geruff huet dës Auszeechnung 1935 de Kikuchi Kan, Editeur vun der Zeitung Bungei Shunjū als Erënnerung un den Auteur Ryūnosuke Akutagawa, mat dem de Kan a grousser Frëndschaft verbonnen war.

Den Tram huet, wéi all aner Verkéiersmëttel och, Vir- an Nodeeler. E gëtt dacks als Iwwergang tëscht Bus a Metro gesinn. Allgemeng gëllt d'Fauschtregel datt den Tram bei enger Streck mat iwwer 4000 Passagéier pro Dag méi rentabel ass wéi de Bus. Vun 30.000 bis 40.000 Passagéier den Dag gëllt de Metro als méi efficace.

Schleis vun der Sauheid steet um p.k. 4,59. D'Schleisekummer ass nach do, d'Paarte feelen an d'Waasser gëtt mat Schëtzbrieder bis op den Niveau vum Haaptwier gestaut.

De Michail Iwanowitsch Besspalow (op Russesch: Михаил Иванович Беспалов), gebuer den 20. Oktober 1964 zu Dnipropetrowsk (haut Dnipro an der Ukrain) als Mychajlo Besspalow (uk: Михайло Беспалов), ass e russeschen Theater- a Filmschauspiller a Produzent.

Am belsche Zedelgem huet de Leon Claeys seng éischt Dreschmaschinn gebaut. Op därselwechter Plaz gouf 1952 deen éischte Méidrescher an Europa, dee fuere konnt, fabrizéiert.